GOSPIĆKI ŠPORTSKI SAVEZ

KANIŠKA 6, 53000 GOSPIĆ

KRITERIJI ZA VREDNOVANJE I ODABIR PROGRAMA

KOJI DOPRINOSE ZADOVOLJAVANJU JAVNIH POTREBA U SPORTU GRADA GOSPIĆA

UVOD:  
Imajući u vidu vrijednost i specifičnost svakog sporta, njegovu tehnologiju, te  
različitost sustava natjecanja, ali i potrebu da se ostvareni sportski rezultati   
vrednuju, izrada kriterija za financiranje  
sporta na gradskoj razini nametnula se kao potreba zbog objektivnijeg i  
kvalitetnijeg programiranja. Time se potiče razvoj svekolikog sporta.

Pri stručnom vrednovanju prijedloga Programa primjenjuju se opći i posebni kriteriji.

1. OPĆI KRITERIJI - KRITERIJI ZA RANGIRANJE SPORTOVA

Uvažavajući činjenicu jednake vrijednosti sportova, barem s aspekta onih koji  
se tim sportom bave, GŠS nastoji bez razlike pristupiti u kreiranju kriterija za  
vrednovanje programa javnih potreba u sportu GŠS. Ipak, svi sportovi koji se u manje  
ili više značajnoj mjeri nalaze u Programu, nisu u jednakoj poziciji. Materijalni uvjeti,  
tradicija, afiniteti građana, interes tržišta i sl. tek su neki od čimbenika.

Opći kriterije možemo svrstati na:

1.1. Razvijenost sporta  
1.2. Javni status sporta  
1.3. Sportska kvaliteta

Razvijenost sporta

Kriterij razvijenosti sporta polazi od njegove zastupljenosti na međunarodnoj,  
nacionalnoj i županijskoj razini.

Pod kriteriji su:

1.1.1. Klub ( udruga ) u međunarodnoj federaciji   
1.1.2. Klub u nacionalnom savezu  
1.1.3. Klub u županijskom savezu

Javni status sporta

Činjenica je da sport kao društveni fenomen ima važnu ulogu počevši od interesa javnosti i medija pa sve do snažnog poticaja za uključivanje velikog broja ljudi svih dobnih kategorija. Sredstva priopćavanja, kao važna u formiranju javnog mišljenja, u značajnoj mjeri oslikavaju interes javnosti, koja ističe neke sportove kao popularne, a druge kao nepopularne.

Kriterij javnog statusa sporta čine slijedeći pod kriteriji:

1.2.1. Interes javnosti   
1.2.2. Tradicija sporta u Gradu Gospiću   
1.2.3. Olimpijski status sporta   
1.2.4. Važnost za nastavu tjelesne i zdravstvene kulture

Sportska kvaliteta

Treći osnovni kriterij Sportska kvaliteta odnosi se na sportske rezultate sportaša u Gradu Gospiću,a dijeli se na tri pod kriterija:

1.3.1 Broj kategoriziranih sportaša   
1.3.2 Ostvareni sportski rezultati u posljednje (4) godine u Hrvatskoj   
1.3.3 Ostvareni sportski rezultati u posljednje (4) godine u LSŽ

2. POSEBNI KRITERIJI

Posebni kriteriji utvrđuju se za svako programsko područje posebno.

2.1. Redovita i programska djelatnost udruga

2.1.1. Kriteriji za vrednovanje programa

Klub 1. lige (za momčadske/ekipne sportove)  
Broj liga/natjecanja, organizirani sustav natjecanja  
Vođenje registra sportaša  
Vođenje registra trenera (evidencija trenerskog kadra)  
Izdavanje biltena  
Potreba funkcioniranja kancelarije  
Organizacija kampova

Klubovi u prijavi programa moraju dostaviti najvrednije sportske rezultate kluba i sportaša na službenim međunarodnim i državnim natjecanjima radi formiranja općeg kriterija «sportska kvaliteta», te podatke o članici, teritorijalnu podijeljenost članice, ukupan broj registriranih sportaša po spolu i dobnoj kategoriji (po mogućnosti i broj početnika i polaznika sportske škole).

2.2. Programi organizacije državnih i međunarodnih sportskih manifestacija

Sufinanciranje ovog programa provodi se radi poticanja organizacije sportskih manifestacija od značaja za Grad Gospić i njihova ravnomjerna rasprostranjenost. To su manifestacije visoke državne i međunarodne razine koje pružaju značajnu mogućnost promidžbe grada Gospića ali i povećava interes za sport i sportske aktivnosti.

Prednost u prihvaćanju ovih programa imati će slijedeće sportske  
manifestacije:

Organizacija državnih prvenstava i završnica državnih prvenstava i kupova - posebno mlađih kategorija, državna i međunarodna prvenstva, organizacija sportskih manifestacija na kojima sudjeluju županijske selekcije, organizacije sportskih manifestacija čiji su organizatori ili suorganizatori, gradski sportski savez, manifestacije i turniri sa dužom tradicijom u Gradu Gospiću

2.2.1. Kriteriji za vrednovanje programa organizacije državnih i međunarodnih manifestacija.

- Ravnomjerna rasprostranjenost sportskih manifestacija na prostoru Grada Gospića  
- da ima visoku kvalitetu učesnika (sportska kvaliteta),  
- da ima međunarodni karakter,  
- što veći broj učesnika (sportaša),  
- da je manifestacija sufinancirana od jedinice lokalne samouprave.

3. ZAVRŠNE ODREDBE

Programi, odnosno aktivnosti, poslovi i djelatnost od značaja za Grad Gospić u području sporta su:

- poticanje i promicanje sporta kao zdravog načina života,  
- provođenje sportskih aktivnosti djece, mladeži i studenata,  
- djelovanje sportskih udruga, sportskih zajednica i saveza,  
- sportska priprema, domaća i međunarodna natjecanja, te opća i posebna zdravstvena zaštita sportaša,  
- zapošljavanje osoba za obavljanje stručnih poslova u sportu,  
- sportsko-rekreacijske aktivnosti građana koje su u funkciji unapređenja i čuvanja zdravlja,   
- sportske aktivnosti osoba s teškoćama u razvoju i osoba s invaliditetom,  
- provođenje i financiranje znanstvenih i razvojnih programa, elaborata i studija u funkciji razvoja sporta.

Iskazane potrebe od strane sportskih udruga, sportskih zajednica i saveza ne mogu se u cijelosti financijski pratiti, stoga se izdvajaju i financijski prate odnosno sufinanciraju prepoznatljivi programi i aktivnosti na gradskoj razini, a posebice programi koji se odnose na sportske aktivnosti djece i mladih.  
Sportske udruge, zajednice i savezi koji na vrijeme ne dostave svoje prijave i izvješća o utrošenim sredstvima u svrhu kontrole namjenskog trošenja sredstava neće se uvrstiti u prijedlog za sufinanciranje.

Kriteriji za vrednovanje i odabir programa koji doprinose zadovoljavanju javnih potreba u sportu Grada Gospića usvojeni su na sjednici Izvršnog odbora 22.01.2016.

U Gospiću, 22.01. 2016.

Predsjednik Gospićkog športskog saveza:   
 Anton Buneta